ฟอร์มูลาวันชิงแชมป์โลก 2025

ตราสัญลักษณ์สำหรับการแข่งขันฟอร์มูลาวันครบรอบ 75 ปี
การแข่งขัน เอฟไอเอ ฟอร์มูลาวันชิงแชมป์โลก 2025 (2025 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 75 ภายใต้การรับรองในฐานะการแข่งขันระดับสูงสุดของการแข่งรถประเภทล้อเปิดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก การแข่งขันชิงแชมป์โลกถูกกำหนดให้เป็นการแข่งขันกรังด์ปรีซ์ด้วยกันทั้งสิ้น 24 รายการที่จัดขึ้นทั่วโลก โดยการแข่งขันเริ่มต้นในเดือนมีนาคมและจะสิ้นสุดลงในเดือนธันวาคม
นักขับและทีมผู้ผลิตเข้าร่วมการแข่งขันกันเพื่อชิงตำแหน่งแชมป์โลกประเภทนักขับ และแชมป์โลกประเภทผู้ผลิตตามลำดับ มักซ์ แฟร์สตัปเปิน นักขับจากเรดบูลเรซซิง-ฮอนด้าอาร์บีพีที เป็นแชมป์โลกประเภทนักขับฤดูกาลก่อนหน้า ขณะที่แมกลาเรน-เมอร์เซเดส เป็นแชมป์โลกประเภทผู้ผลิตทีมฤดูกาลก่อนหน้า
การแข่งขันฤดูกาล 2025 ถูกกำหนดให้เป็นฤดูกาลสุดท้ายที่ผู้เข้าแข่งขันจะใช้เครื่องยนต์ต้นกําลังแบบเดิมซึ่งกำหนดใช้ครั้งแรกตั้งแต่ฤดูกาล 2014 เป็นเครื่องยนต์ที่ปรับปรุงโดยเลิกใช้เครื่องกำเนิดไฟฟ้าพลังงานความร้อน (label=none) และใช้เครื่องกำเนิดไฟฟ้าพลังงานจลน์ (label=none) ที่มีกำลังขาออกสูงกว่าแทนในกฎข้อบังคับของฤดูกาล 2026 นอกจากนี้ยังเป็นฤดูกาลสุดท้ายของรถรุ่นใช้หลักกราวด์เอฟเฟกต์ (label=none) ซึ่งใช้มาตั้งแต่ฤดูกาล 2022 และระบบลดแรงต้านอากาศ (label=none) ซึ่งเข้ามาช่วยในการขึ้นนำตั้งแต่ฤดูกาล 2012 เนื่องจากรถที่ควบคุมอากาศพลศาสตร์ด้วยปีกหลังที่สามารถขยับได้เองจะเข้ามาแทนที่ในฤดูกาล 2026
การแข่งขันฤดูกาล 2025 จะเป็นฤดูกาลสุดท้ายที่เรอโนซึ่งเป็นผู้ผลิตและจัดหาเครื่องยนต์ให้แก่อาลปีน กำหนดการยุติการผลิตเครื่องยนต์หลังสิ้นสุดฤดูกาล 2025

**ผู้เข้าแข่งขัน**
รายชื่อทีมผู้ผลิตและนักขับต่อไปนี้เข้าร่วมการแข่งขันฟอร์มูลาวันชิงแชมป์โลก 2025 ซึ่งทุกทีมจะแข่งขันโดยใช้ยางรถยนต์ที่จัดหาโดยปีเรลลี แต่ละทีมจะต้องส่งนักขับเข้าร่วมการแข่งขันอย่างน้อยสองคน โดยกำหนดให้นักขับหนึ่งคนประจำรถหนึ่งคันจากรถทั้งหมดสองคันที่กำหนดให้ใช้แข่งขัน

**นักขับรอบฝึกซ้อม**
ตลอดการแข่งขันทั้งฤดูกาล ทีมผู้ผลิตแต่ละทีมจำเป็นต้องส่งนักขับที่เคยเข้าร่วมการแข่งขันไม่เกินสองรายการ เข้าฝึกซ้อมในรอบแรกหรือรอบที่สองของรอบฝึกซ้อมซึ่งต้องเข้าร่วมรวมกันให้ได้ทั้งหมดสี่ครั้ง โดยให้นักขับที่ส่งมาเข้าร่วมนั้นประจำรถของนักแข่งหลักในรอบฝึกซ้อมคันละสองครั้ง

**การเปลี่ยนแปลงทีม**
อาร์บียกเลิกอักษรย่อในชื่อของทีม และเข้าแข่งขันในฤดูกาล 2025 ภายใต้ชื่อ เรซซิงบูลส์ โดยเปลี่ยนแปลงทั้งชื่อทีมและชื่อผู้ผลิต

**การเปลี่ยนแปลงนักขับ**
ลูวิส แฮมิลตัน ออกจากเมอร์เซเดสหลังจากอยู่กับทีมมานานถึงสิบสองฤดูกาลเพื่อเข้าร่วมแฟร์รารี ทำให้สถิติของเขาคือนักขับที่เข้าแข่งขันให้แก่ทีมผู้ผลิตเดียวในฤดูกาลติดต่อกันอย่างต่อเนื่องสิ้นสุดลง และเป็นฤดูกาลแรกที่เขาเข้าแข่งขันโดยไม่ใช้เครื่องยนต์ของเมอร์เซเดส โดยเขาเข้ามาแทนที่ การ์โลส ไซนซ์ ยูนิออร์ นักขับผู้อยู่กับแฟร์รารีมาถึงสี่ฤดูกาลซึ่งย้ายไปเซ็นสัญญาหลายปีกับวิลเลียมส์ เดิมทีไซนซ์จะเข้ามาเพื่อแทนที่ของ Nowrap|โลแกน ซาร์เจนต์ แต่ซาร์เจนต์ถูกเปลี่ยนตัวกับ ฟรังโก โกลาปินโต ก่อนในช่วงกลางฤดูกาล 2024 โกลาปินโตออกจากวิลเลียมส์และเข้าร่วมอาลปีนในฐานะนักขับสำรองในเดือนมกราคม ค.ศ. 2025 แฮมิลตันถูกแทนที่โดย อันเดรอา คีมี อันโตเนลลี นักขับจากทีมนักแข่งรุ่นใหม่ของเมอร์เซเดสที่เลื่อนขั้นมาจากการแข่งขันฟอร์มูลาทู
ฮาสเปลี่ยนแปลงนักขับใหม่ทั้งหมดสำหรับฤดูกาล 2025 นักขับเดิมอย่าง นีโค ฮึลเคินแบร์ค ออกจากทีมหลังจากเข้าแข่งขันให้สองฤดูกาลเพื่อเข้าร่วมเซาเบอร์ ซึ่งเป็นทีมที่เขาเคยลงแข่งให้ในฤดูกาล 2013 เขาถูกแทนที่โดย โอลิเวอร์ แบร์แมน นักขับที่เลื่อนขั้นมาจากฟอร์มูลาทูและเคยเข้าแข่งขันในฤดูกาลก่อนหน้าที่ซาอุดีอาระเบียนกรังด์ปรีซ์ให้แก่แฟร์รารี และอาเซอร์ไบจานและเซาเปาโลกรังด์ปรีซ์ให้แก่ฮาส เช่นเดียวกับนักขับเดิมอีกคนคือ เควิน เมานุสเซิน ที่ออกจากทีมหลังจากเข้าแข่งขันให้สองช่วงโดยรวมเป็นเวลาถึงเจ็ดฤดูกาล เขาถูกแทนที่โดย แอ็สเตบาน ออกง นักขับที่แยกทางกับอาลปีนก่อนการแข่งขันอาบูดาบีกรังด์ปรีซ์ของฤดูกาลที่แล้ว หลังจากเข้าแข่งขันให้ทีมถึงห้าฤดูกาล แจ็ก ดูอัน ซึ่งเป็นนักขับที่เข้าแข่งแทนในการแข่งขันดังกล่าว ได้เข้าแทนที่เป็นนักแข่งหลักให้แก่อาลปีนสำหรับฤดูกาล 2025
วัลต์เตริ โบตตัส และ โจว กวั้นยฺหวี่ ต่างแยกทางกับเซาเบอร์หลังจากทั้งสองเข้าแข่งขันให้สามฤดูกาล โบตตัสกลับไปเข้าร่วมเมอร์เซเดสอีกครั้งในฐานะนักขับสำรอง ซึ่งเขาเคยเข้าแข่งขันให้แก่ทีมมาก่อนหน้าแล้วตั้งแต่ฤดูกาล 2017 ถึง 2021 ส่วนโจวได้เข้าร่วมแฟร์รารีในฐานะนักขับสำรองเช่นเดียวกัน โดยตำแหน่งว่างเคียงคู่กับฮึลเคินแบร์คนั้นได้เข้ามาแทนที่โดย กาบรีแยล บอร์ตูเลตู แชมป์ฟอร์มูลาทู ฤดูกาล 2024
เซร์ฆิโอ เปเรซ ออกจากเรดบูลเรซซิงหลังสิ้นสุดฤดูกาล 2024 แม้ว่าเขาจะเซ็นสัญญากับทีมถึงฤดูกาล 2026 ไว้ก็ตาม เขาถูกแทนที่โดย เลียม ลอว์สัน นักขับที่ได้เลื่อนขั้นมาจากทีมรองคือเรซซิงบูลส์ หลังจากเข้าร่วมการแข่งขันกรังด์ปรีซ์ไปได้ห้ารายการในฤดูกาล 2023 กับสกูเดเรียอัลฟาทอรี และอีกหกรายการในฤดูกาล 2024 กับทีมในชื่อเดิมคืออาร์บี อีซัก อาจาร์ นักขับสำรองของเรดบูลเรซซิงและรองแชมป์ฟอร์มูลาทู ฤดูกาล 2024 ได้เลื่อนขั้นขึ้นมาเป็นนักแข่งหลักให้แก่เรซซิงบูลส์แทนที่ลอว์สัน

**การเปลี่ยนแปลงนักขับในฤดูกาล**
เลียม ลอว์สัน ถูกลดตำแหน่งกลับมาเป็นนักขับให้แก่เรซซิงบูลส์ภายหลังการแข่งขันไชนีสกรังด์ปรีซ์ โดย ยูกิ สึโนดะ จะเข้าแข่งขันครั้งแรกให้แก่เรดบูลเรซซิงในการแข่งขันถัดมาคือเจแปนนีสกรังด์ปรีซ์ 
แจ็ก ดูอัน ถูกลดตำแหน่งไปเป็นนักขับสำรองให้แก่อาลปีนภายหลังการแข่งขันไมอามีกรังด์ปรีซ์ โดยนักขับสำรองคนเดิมคือ ฟรังโก โกลาปินโต กลายมาเป็นนักแข่งหลักแทนภายใต้สัญญาแบบ "หมุนเวียนตำแหน่ง" โดยมีผลตั้งแต่การแข่งขันเอมีเลีย-โรมัญญากรังด์ปรีซ์จนถึงการแข่งขันออสเตรียนกรังด์ปรีซ์ โกลาปินโตเคยเข้าร่วมการแข่งขันมาก่อนหน้าเก้ารายการกับวิลเลียมส์ในฤดูกาล 2024

**ปฏิทินการแข่งขัน**
ที่ตั้งของประเทศเจ้าภาพการแข่งขันกรังด์ปรีซ์ (แสดงอาณาเขตดินแดนโดยพฤตินัย): ประเทศที่มีกำหนดการแข่งขันในฤดูกาลนี้จะเน้นด้วยสีเขียว และที่ตั้งของสนามแข่งขันจะแสดงด้วยเครื่องหมายจุดสีดำ ส่วนประเทศที่เคยจัดการแข่งขันในอดีตจะเน้นด้วยสีเทาเข้ม และสนามแข่งขันที่ใช้แสดงด้วยเครื่องหมายจุดสีขาว
ปฏิทินการแข่งขันฤดูกาล 2025 มีกำหนดการแข่งขันกรังด์ปรีซ์ 24 รายการเท่ากับฤดูกาลก่อนหน้า โดยการแข่งขันไชนีส, ไมอามี, เบลเจียน, ยูไนเต็ดสเตตส์, เซาเปาโล และการ์ตาร์กรังด์ปรีซ์ถูกกำหนดให้นำเสนอรูปแบบการแข่งขันแบบสปรินต์

**การเปลี่ยนแปลงปฏิทินการแข่งขัน**
การแข่งขันออสเตรเลียนกรังด์ปรีซ์ถูกกำหนดให้เป็นการแข่งขันแรกสำหรับฤดูกาล 2025 ซึ่งเป็นครั้งแรกที่ได้จัดเปิดฤดูกาลนับตั้งแต่ฤดูกาล 2019 จากเดิมที่ถูกกำหนดให้เป็นการแข่งขันรายการที่สามในการแข่งขันสามฤดูกาลก่อนหน้า ถัดจากบาห์เรนและซาอุดีอาระเบียนกรังด์ปรีซ์ โดยการแข่งขันทั้งสองรายการถูกกำหนดจัดการแข่งขันให้หลังเดือนเราะมะฎอนในฤดูกาล 2025 การแข่งขันรัสเซียนกรังด์ปรีซ์อยู่ภายใต้สัญญาให้จัดการแข่งขันในฤดูกาล 2025 อย่างไรก็ตามสัญญาดังกล่าวถูกยุติลงในฤดูกาล 2022 เพื่อเป็นการตอบสนองต่อการรุกรานยูเครนโดยรัสเซีย

**การเปลี่ยนแปลงกฎข้อบังคับ**

**กฎข้อบังคับด้านเทคนิค**

**การเปลี่ยนแปลงน้ำหนักขั้นต่ำ**
น้ำหนักขั้นต่ำของนักขับได้รับการอนุมัติให้เพิ่มขึ้นจากเดิมคือ 1 เป็น 4=1 ด้วยเหตุนี้ทำให้พิกัดน้ำหนักขั้นต่ำโดยรวมของตัวรถแข่งโดยไม่รวมน้ำมันเชื้อเพลิงเพิ่มขึ้นจากเดิมคือ 0 เป็น 0 การเปลี่ยนแปลงดังกล่าวมีจุดประสงค์เพื่อประโยชน์ต่อสุขภาวะของนักขับ โดยเฉพาะนักขับที่มีส่วนสูงหรือน้ำหนักมากกว่าค่าเฉลี่ย

**ระบบระบายความร้อนสำหรับนักขับ**
ชุดอุปกรณ์ระบายความร้อนสำหรับนักขับถูกนำมาใช้ในฤดูกาล 2025 เพื่อหลีกเลี่ยงไม่ให้เกิดเหตุการณ์ซ้ำกับนักขับที่เผชิญกับความร้อนสูงในการแข่งขันกาตาร์กรังด์ปรีซ์ 2023 ระบบจะได้รับการอนุมัติจากเอฟไอเอเมื่อมีการคาดการณ์อุณหภูมิในการแข่งขันมากกว่า °F และออกคำเตือนถึงภัยอันตรายจากอากาศร้อนจัด (label=none) ทุกทีมจำเป็นต้องติดตั้งชุดอุปกรณ์ระบายความร้อนของตนเองให้แก่นักขับ โดยพิกัดน้ำหนักของรถจะปรับเพิ่มขึ้น 0 เพื่อชดเชยน้ำหนักของชุดอุปกรณ์

**พารามิเตอร์ของระบบลดแรงต้านอากาศ (ดีอาร์เอส)**
ความกว้างของช่องว่างระหว่างปีกหลังรถในการใช้งานระบบลดแรงต้านอากาศหรือดีอาร์เอส (label=none) ทั้งสองรูปแบบได้รับการเปลี่ยนแปลง ความกว้างขั้นต่ำถูกปรับปรุงให้ลดลงจากเดิม in เป็น in ส่วนขอบบนขณะที่ดีอาร์เอสเปิดใช้งานกำหนดให้เป็นแบบเดิมที่ mm เอฟไอเอยังกำหนดกฎข้อบังคับเกี่ยวกับรูปแบบของดีอาร์เอสอย่างเข้มงวดขึ้น โดยระบุว่าตำแหน่งของปีกหลังในระหว่างการใช้งานดีอาร์เอสควรมีแค่สองตำแหน่ง และปีกหลังควรกลับเข้าสู่ตำแหน่งเดิมตามที่กำหนดไว้ในรูปแบบเริ่มต้นหลังหยุดใช้งานดีอาร์เอสแล้ว
การทดสอบการแอ่นตัวของปีกหลังรถดำเนินการใหม่อย่างเข้มงวดตั้งแต่การแข่งขันเปิดฤดูกาล ขณะที่การทดสอบปีกหน้ารถจะเริ่มต้นดำเนินการตั้งแต่การแข่งขันสเปนิชกรังด์ปรีซ์เป็นต้นไป เอฟไอเอกำหนดข้อจำกัดเรื่องการแปรผันของความกว้างของช่องว่างที่ยอมรับได้ใหม่ในทันทีหลังจากการแข่งขันเปิดฤดูกาล โดยจากเดิมอยู่ที่ in เป็น in และยังกำหนดความคลาดเคลื่อนยินยอมเพิ่มเติมที่ in ซึ่งมีผลเฉพาะในการแข่งขันnowrap|ไชนีสกรังด์ปรีซ์เท่านั้น เนื่องจากกฎข้อบังคับประกาศออกมาในระยะเวลาสั้น

**จำนวนกระปุกเกียร์**
ไม่มีข้อจำกัดเรื่องจำนวนกระปุกเกียร์ที่แต่ละทีมใช้อีกต่อไป เนื่องจากสมรรถนะของรถที่ออกแบบอย่างมีเสถียรภาพในฤดูกาลนี้ทำให้ข้อจำกัดดังกล่าวหมดไป

**กฎข้อบังคับในการแข่งขัน**

**คะแนนรอบเร็วที่สุด**
คะแนนที่มอบให้แก่นักขับผู้จบการแข่งขันภายในสิบอันดับแรกและทำรอบได้เร็วที่สุดในการแข่งขันนั้นถูกยกเลิก โดยระบบการให้คะแนนดังกล่าวถูกนำกลับมาใช้อีกครั้งนับตั้งแต่ฤดูกาล 2019

**ความต้องการนักขับหน้าใหม่ในรอบฝึกซ้อม**
ข้อกำหนดเกี่ยวกับการส่งนักขับหน้าใหม่เข้าร่วมรอบฝึกซ้อมขยายจำนวนการเข้าร่วมฝึกซ้อมเพิ่มขึ้น จากเดิมที่แต่ละทีมจำเป็นต้องส่งนักขับหน้าใหม่ประจำรถของนักแข่งหลักในรอบฝึกซ้อมคันละหนึ่งครั้งต่อฤดูกาล เปลี่ยนมาให้นักขับหน้าใหม่ประจำรถของนักแข่งหลักในรอบฝึกซ้อมคันละสองครั้งต่อฤดูกาลแทน

**การทดสอบรถรุ่นก่อนหน้า**
กฎข้อบังคับเกี่ยวกับการทดสอบรถรุ่นก่อนหน้าหรือทีพีซี (label=none) ถูกกำหนดให้เข้มงวดขึ้น โดยจำกัดระยะเวลาการทดสอบเป็น 20 วัน และอนุญาตให้นักขับที่แข่งขันชิงแชมป์โลกทดสอบรถในระยะทางไม่เกิน km ภายในเวลาทดสอบสี่วัน การทดสอบจะได้รับการอนุญาตให้ดำเนินการในสนามแข่งที่มีกำหนดการในปฏิทินการแข่งขันของฤดูกาลปัจจุบันหรือฤดูกาลก่อนหน้าเท่านั้น อย่างไรก็ตามการทดสอบจะไม่สามารถดำเนินการในสนามแข่งที่มีกำหนดการจัดการแข่งขันภายในเวลาหกสิบวันหลังการทดสอบ และ "หากเอฟไอเอใช้ดุลยพินิจแต่เพียงผู้เดียวพิจารณาว่าสนามแข่งได้ผ่านการปรับปรุงสำคัญ" นับตั้งแต่การแข่งขันครั้งล่าสุด

**เหตุการณ์ที่อาจเกิดขึ้นในรอบคัดเลือก**
กฎข้อบังคับในการแข่งขันได้กำหนดหลักเกณฑ์เฉพาะสำหรับการจัดกริดเริ่มต้นในการแข่งขันรอบสปรินต์และกรังด์ปรีซ์ในกรณีที่รอบคัดเลือกของการแข่งขันดังกล่าวถูกยกเลิก โดยให้จัดตามอันดับบนตารางคะแนนชิงแชมป์โลกประเภทนักขับแทน จากเดิมที่การตัดสินนั้นจะขึ้นอยู่กับดุลยพินิจของคณะกรรมการควบคุมการแข่งขันแต่เพียงผู้เดียว และหากยังไม่สามารถจัดกริดเริ่มต้นได้ตามอันดับบนตารางคะแนนชิงแชมป์โลกประเภทนักขับ การตัดสินจะกลับไปใช้ดุลยพินิจของคณะกรรมการควบคุมการแข่งขันดังเดิม

**การจัดกริดเริ่มต้น**
หลักเกณฑ์การร่นระยะกริดเริ่มต้นเมื่อรถของผู้เข้าแข่งขันบางส่วนไม่สามารถมาเริ่มต้นการแข่งขันได้นั้นได้รับการแก้ไขเพิ่มเติม หลังจากเกิดการจัดกริดเริ่มต้นสำหรับรถที่ถอนตัวก่อนเริ่มต้นการแข่งขันเซาเปาโลกรังด์ปรีซ์ 2024 โดยนับตั้งแต่ฤดูกาลนี้เป็นต้นไป กริดเริ่มต้นจะถูกกำหนดเป็นที่สิ้นสุดในเวลาหนึ่งชั่วโมงก่อนเริ่มต้นการแข่งขัน รถของผู้เข้าแข่งขันที่ถอนตัวเกิน 75 นาที ก่อนเวลาเริ่มต้นจะไม่รวมอยู่ในกริดเริ่มต้น และรถของผู้เข้าแข่งขันในอันดับรองลงมาจะเลื่อนขึ้นมายังอันดับดังกล่าวแทน

**กฎข้อบังคับในการแสดงความคิดเห็นสาธารณะ**
การแสดงความคิดเห็นของนักขับจะถูกกำหนดอยู่ภายใต้กฎข้อบังคับและบทลงโทษที่เคร่งครัดขึ้น ประเด็นดังกล่าวได้รับการเปิดเผยครั้งแรกโดย มุฮัมมัด บิน ซุลัยยิม ประธานเอฟไอเอ ซึ่งกล่าวในการสัมภาษณ์ที่การแข่งขันสิงคโปร์กรังด์ปรีซ์ 2024 ว่าเขาต้องการเห็นภาษาหยาบคายลดลงในฟอร์มูลาวัน และหลังจากนั้นไม่นาน มักซ์ แฟร์สตัปเปิน และ ชาร์ล เลอแกลร์ ต่างถูกสอบสวนและลงโทษหลังใช้คำหยาบคายระหว่างการแถลงข่าวของฟอร์มูลาวัน โทษฐาน "การประพฤติมิชอบของนักขับ" ครอบคลุมถึง "ภาษา ... อากัปกิริยา และ/หรือ สัญลักษณ์ที่มีลักษณะน่ารังเกียจ ดูหมิ่น หยาบกระด้าง หยาบคาย หรือใช้ในทางที่ไม่เหมาะสม และอาจคาดหมายหรือรับรู้ได้โดยไตร่ตรองแล้วว่าหยาบกระด้าง หรือหยาบคาย หรือทำให้เกิดความเดือดร้อนรำคาญ ความอับอาย หรือเป็นการกระทำที่ไม่เหมาะสม" เฉกเช่นเดียวกับการประทุษร้ายและ "การยุยงให้กระทำสิ่งใดสิ่งหนึ่งดังที่ระบุไว้ข้างต้น" บุคคลที่ฝ่าฝืนกฎข้อบังคับครั้งแรกจะได้รับค่าปรับเป็นจำนวนเงิน 40,000 ยูโร หากฝ่าฝืนครั้งที่สองจะได้รับค่าปรับเป็นจำนวนเงิน 80,000 ยูโร พร้อมกับโทษสั่งห้ามเข้าร่วมการแข่งขันแต่ยังให้รอการลงโทษไว้ก่อน และหากฝ่าฝืนครั้งที่สามจะได้รับค่าปรับเป็นจำนวนเงิน 120,000 ยูโร พร้อมกับโทษสั่งห้ามเข้าร่วมการแข่งขันเป็นระยะเวลาหนึ่งเดือน และการหักคะแนน อัตราโทษดังกล่าวยังให้ใช้บังคับกับ "ความเสียหายหรือความสูญเสียทางศีลธรรม" ใด ๆ ต่อ "เอฟไอเอ หน่วยงานภายในองค์กร สมาชิกหรือเจ้าหน้าที่ฝ่ายบริหารซึ่งกระทำในนามขององค์กร" หรือค่านิยมองค์กร นอกจากนี้การแสดง "ถ้อยแถลงหรือความคิดเห็นทางการเมือง ศาสนา และเหตุผลส่วนตัว" ซึ่งฝ่าฝืนหลักความเป็นกลางของเอฟไอเอนั้นอยู่ภายใต้การลงโทษเดียวกัน พร้อมคำเตือนให้นักขับจำเป็นต้องแถลงการณ์ขอโทษอย่างเต็มรูปแบบและถอนถ้อยแถลงที่เป็นประเด็นดังกล่าว

**การแข่งขันโมนาโกกรังด์ปรีซ์**
กฎข้อบังคับได้กำหนดจำนวนการเข้าโรงรถภาคบังคับเพิ่มเติมสำหรับการแข่งขันโมนาโกกรังด์ปรีซ์ โดยมีจุดประสงค์เพื่อส่งเสริมการแข่งขันให้ดียิ่งขึ้น การแข่งขันจะดำเนินการตามกลยุทธ์หยุดเปลี่ยนยางรถยนต์อย่างน้อยสองครั้ง (label=none) ในสภาพของสนามแข่งทั้งแบบแห้งและแบบเปียก ทีมยังถูกกำหนดให้ใช้ยางรถยนต์อย่างน้อยสามชุดในการแข่งขัน โดยต้องใช้ยางรถยนต์ที่มีคอมพาวนด์แตกต่างกันสองประเภทหากเป็นการแข่งขันในสนามแข่งแบบแห้ง

**หลักเกณฑ์สำหรับรถที่ได้รับความเสียหาย**
เอฟไอเอได้กำหนดกฎข้อบังคับใหม่เพื่อป้องกันการพยายามนำรถที่ได้รับความเสียหายรุนแรงกลับเข้าโรงรถ เนื่องด้วยข้อโต้เถียงที่เกิดขึ้นระหว่างการแข่งขันแคนาเดียนกรังด์ปรีซ์ 2024 หลังจาก เซร์ฆิโอ เปเรซ นำรถของตนกลับเข้าโรงรถเพื่อหลีกเลี่ยงการเดินรถดูแลความปลอดภัย และช่วยให้นักขับร่วมทีมคือ มักซ์ แฟร์สตัปเปิน ชนะการแข่งขัน เดิมทีนักขับสามารถกลับเข้าโรงรถได้ด้วยตนเองแม้ว่ารถจะได้รับความเสียหายและก่อความเสี่ยงด้านความปลอดภัยต่อนักขับคนอื่นที่อยู่บนสนามแข่ง กฎข้อบังคับที่ได้รับการปรับปรุงใหม่นี้อนุญาตให้ผู้ควบคุมการแข่งขันกำชับให้ทีมต้องถอนรถออกจากการแข่งขันหากรถได้รับความเสียหายของโครงสร้างสำคัญหรือความเสียหายวิกฤตซึ่งสามารถก่อให้เกิดอันตรายหรืออุปสรรคกับผู้เข้าแข่งขันคนอื่น ๆ ในกรณีดังกล่าว นักขับจำเป็นต้องนำรถเข้าข้างทางในตำแหน่งปลอดภัยที่ใกล้ที่สุดแทนที่จะนำรถไปต่อเพื่อเข้าช่องทางของโรงรถ

**รอบเดินแถวสำหรับการเริ่มต้นที่ช่องทางของโรงรถ**
นักขับที่เริ่มต้นการแข่งขันจากช่องทางของโรงรถจำเป็นต้องเข้าร่วมในรอบเดินแถว (label=none) ซึ่งแตกต่างจากฤดูกาลที่ผ่านมาที่นักขับสามารถอยู่ในโรงรถจนกว่าจะเริ่มต้นการแข่งขัน ภายใต้กฎข้อบังคับใหม่นี้กำหนดไว้ว่าเมื่อรถทั้งหมดบนสนามแข่งได้ผ่านทางออกจากโรงรถ นักขับที่เริ่มต้นจากช่องทางของโรงรถต้องออกมายังสนามแข่งตามอันดับที่กำหนดไว้เว้นแต่ว่าจะเกิดความล่าช้าในการแข่งขัน นักขับดังกล่าวจะต้องกลับเข้าไปที่ช่องทางของโรงรถอีกครั้งในช่วงท้ายของรอบเดินแถวก่อนที่การแข่งขันจะเริ่มต้นขึ้น จุดประสงค์ของการปรับแก้กฎข้อบังคับก็เพื่อปรับปรุงประสิทธิภาพของการเริ่มต้นการแข่งขัน และส่งเสริมให้กระบวนงานก่อนต้นเริ่มการแข่งขันคงที่มากยิ่งขึ้น

**สรุปฤดูกาล**

**การเปิดตัวฤดูกาล**
ผู้เข้าแข่งขันจากทั้งสิบทีมต่างเข้าร่วมงานเปิดตัวฤดูกาลรวมในชื่อ เอฟวัน 75 ไลฟ์ ซึ่งจัดขึ้นในวันที่ 18 กุมภาพันธ์ ค.ศ. 2025 ที่ดิโอทูอะรีนาในลอนดอน เพื่อเป็นการเฉลิมฉลองการแข่งขันฟอร์มูลาวันครบรอบ 75 ปี ภายในงานมีการเปิดเผยลวดลายบนรถสำหรับการแข่งขันในฤดูกาลของแต่ละทีม ในขณะที่นักขับและหัวหน้าทีมต่างให้สัมภาษณ์ต่อหน้าผู้ชมในอะรีนา พร้อมกับคั่นกลางด้วยการแสดงสดและตัวอย่างภาพยนตร์ฟอร์มูลาวัน งานได้รับการถ่ายทอดสดผ่านสกายสปอตส์ในสหราชอาณาจักร และNowrap|อีเอสพีเอ็นในสหรัฐอเมริกา เช่นเดียวกับทางบัญชีสื่อสังคมของฟอร์มูลาวัน การถ่ายทอดสดทางยูทูบมีผู้เข้าชมมากกว่าการถ่ายทอดสดที่ผ่านมาของฟอร์มูลาวันด้วยยอดผู้เข้าชม 1.1 ล้านคน

**ก่อนเริ่มฤดูกาล**
การทดสอบก่อนเริ่มฤดูกาลจัดขึ้นระหว่างวันที่ 26–28 กุมภาพันธ์ ค.ศ. 2025 ที่บาห์เรนอินเตอร์เนชันแนลเซอร์กิตในเศาะคีร การ์โลส ไซนซ์ ยูนิออร์ นักขับของวิลเลียมส์ เป็นผู้ทำเวลาได้ดีที่สุดในการทดสอบทั้งสามวัน

**การแข่งขันช่วงต้นฤดูกาล**
ฤดูกาลเริ่มต้นด้วยการแข่งขันออสเตรเลียนกรังด์ปรีซ์ ซึ่งกลับมาเป็นการแข่งขันรายการแรกนับตั้งแต่ฤดูกาล 2019 หลังจากการแข่งขันที่บาห์เรนและซาอุดีอาระเบียถูกเลื่อนจากเดือนเราะมะฎอน แมกลาเรนเป็นผู้เข้าแข่งขันที่มีสิทธิ์สูงสุดที่จะได้รับตำแหน่งแชมป์ของฤดูกาล แลนโด นอร์ริส เปิดเผยว่าเขาได้ "บทเรียนจำนวนมาก" จากความพยายามของเขาในการชิงแชมป์ประเภทนักขับของฤดูกาลที่ผ่านมา ถึงอย่างนั้น ออสการ์ พิแอสทรี นักขับร่วมทีมก็ถูกคาดการณ์ว่าจะกลายเป็นหนึ่งในคู่แข่งคนสำคัญในการชิงแชมป์ของนอร์ริส การแข่งขันดำเนินด้วยความล่าช้า หลังจาก อีซัก อาจาร์ ชนกับกำแพงกั้นในรอบเดินแถวจากสภาพอากาศแปรปรวน นอร์ริสเริ่มต้นจากตำแหน่งโพลและนำรอบส่วนใหญ่ของการแข่งขัน เขาเสียตำแหน่งไปชั่วขณะให้แก่ มักซ์ แฟร์สตัปเปิน เมื่อเสียการควบคุมในสนามแข่งสภาพกึ่งแห้งกึ่งเปียกพร้อมกับพิแอสทรี โดยนอร์ริสเข้าโรงรถในเวลาไม่นานหลังจากนั้น ในขณะที่พิแอสทรีติดอยู่บนสนามหญ้าข้างทางเป็นเวลาสั้น ๆ ส่งผลให้เขาตกลงไปที่อันดับที่สิบสาม เขาได้อันดับคืนมาอยู่ที่อันดับที่เก้าหลังจากขึ้นนำ ลูวิส แฮมิลตัน ในรอบสุดท้ายของการแข่งขัน นอร์ริสรักษาระยะห่างจากแฟร์สตัปเปินที่ไล่ตามหลังมาในช่วงท้ายแม้ว่าจะได้รับความเสียหายใต้ท้องรถ และชนะการแข่งขันให้แก่แมกลาเรนเป็นครั้งแรกที่ออสเตรเลียนับตั้งแต่ฤดูกาล 2012 จอร์จ รัสเซลล์ และเมอร์เซเดสได้อันดับที่สามบนโพเดียม อันเดรอา คีมี อันโตเนลลี นักขับร่วมทีมเริ่มต้นจากอันดับที่สิบหกมายังอันดับที่สี่ในการแข่งขันแรกของเขา แม้ว่าจะต้องอุทธรณ์โทษปรับเวลาซึ่งปรับให้เขาตกลงไปหนึ่งอันดับ อเล็กซานเดอร์ อัลบอน และวิลเลียมส์ได้อันดับที่ห้าดังเดิมหลังจากการอุทธรณ์ ในขณะที่นักขับร่วมทีมคือไซนซ์ถอนตัวจากการแข่งขันแรกกับทีมด้วยปัญหา "แรงบิดกระชากอย่างรุนแรง" ภายในช่วงเดินรถดูแลความปลอดภัย แฟร์รารีเรียกใช้กลยุทธ์ผิดพลาดจนทำให้ ชาร์ล เลอแกลร์ ได้อันดับที่แปด และ ลูวิส แฮมิลตัน ได้อันดับที่สิบในการแข่งขันแรกกับทีม นอร์ริสกลายเป็นผู้นำตารางคะแนนชิงแชมป์โลกประเภทนักขับครั้งแรกในอาชีพของเขา และหยุดสถิติการเป็นผู้นำของแฟร์สตัปเปินซึ่งครองตำแหน่งมาตั้งแต่การแข่งขันสเปนิชกรังด์ปรีซ์ 2022
การแข่งขันรอบสปรินต์รายการแรกของฤดูกาลจัดขึ้นที่ไชนีสกรังด์ปรีซ์ โดยแฮมิลตันได้ตำแหน่งโพลและชัยชนะแรกกับแฟร์รารี ส่วนพิแอสทรีและแฟร์สตัปเปินได้อันดับรองลงมาตามลำดับ นอร์ริสมีข้อผิดพลาดระหว่างออกตัวและปัญหาการจัดการยางในสนามแข่งที่มีแรงกดอากาศสูง ส่งผลให้เขาสะสมคะแนนได้เพียงหนึ่งแต้มจากอันดับที่แปด แจ็ก ดูอัน จากอาลปีนได้รับคะแนนลงโทษในใบอนุญาตแข่งรถสองแต้มฐานขับชนกับรถเซาเบอร์ของ กาบรีแยล บอร์ตูเลตู ในรอบสุดท้ายของการแข่งขัน สำหรับการแข่งขันกรังด์ปรีซ์ พิแอสทรีได้ตำแหน่งโพลแรกในอาชีพของเขาจากผลงานในรอบคัดเลือกสุดท้ายที่ทำเวลาได้ดีกว่านอร์ริสซึ่งได้อันดับที่สาม พิแอสทรีรักษาตำแหน่งนำไว้ได้เกือบทุกรอบและเข้าเส้นชัยเป็นอันดับที่หนึ่ง ในขณะที่นอร์ริสขึ้นมาอยู่ในอันดับที่สอง แม้ว่ารถทั้งสองคันจะมีปัญหากับระบบเบรกในช่วงท้ายของการแข่งขัน ผลงานที่ประสบความสำเร็จนี้ทำให้แมกลาเรนสะสมอันดับที่หนึ่งและสองบนโพเดียมเป็นครั้งที่ 50 นับตั้งแต่เข้าแข่งขันฟอร์มูลาวัน รัสเซลล์เข้าเส้นชัยตามหลังมาในอันดับที่สามและได้อับดับบนโพเดียมให้แก่เมอร์เซเดสติดต่อกันสองรายการ แฟร์สตัปเปินจบการแข่งขันไปด้วยความยากลำบากแม้ว่าเขาจะได้อันดับที่สี่ก็ตาม โดยเขาอ้างถึงสมรรถนะของรถเรดบูลที่ลดลงจนตามหลังแฟร์รารีและเมอร์เซเดส เช่นเดียวกับ เลียม ลอว์สัน นักขับร่วมทีมซึ่งอยู่ในอันดับที่ไม่ได้รับคะแนนเลยจากทั้งสองรอบ แฟร์รารีเริ่มต้นการแข่งขันด้วยแฮมิลตันในอันดับที่ห้าและเลอแกลร์ในอันดับที่หก แต่รถของทั้งคู่นั้นกระทบกันในรอบแรก ส่งผลให้แผ่นปลาย (label=none) ด้านซ้ายปีกหน้ารถของเลอแกลร์หลุดออกมา ถึงอย่างนั้นเขาก็ยังขับรถต่อจนจบด้วยอันดับสลับกับแฮมิลตัน ดูอันได้รับคะแนนลงโทษเพิ่มอีกสองแต้มหลังจากบังคับให้อาจาร์ขับออกจากเส้นทาง รถของเลอแกลร์และ ปีแยร์ กัสลี จากอาลปีนได้รับการตรวจสอบหลังสิ้นสุดการแข่งขันว่ามีน้ำหนักต่ำกว่าเกณฑ์ เช่นเดียวกับแฮมิลตันที่แผ่นไม้ใต้ท้องรถ (label=none) สึกหรอจนมีความหนาต่ำกว่าเกณฑ์ นักขับทั้งสามคนจึงถูกตัดสิทธิ์จากการแข่งขัน แอ็สเตบาน ออกง เลื่อนขึ้นมาในอยู่อันดับที่ห้า ซึ่งส่งเสริมความสำเร็จของฮาสในการแข่งขันนี้พร้อมกับ โอลิเวอร์ แบร์แมน ในอันดับที่แปด ส่วนอันโตเนลลีเลื่อนขึ้นมาในอยู่อันดับที่หกแทน ไซนซ์และ แลนซ์ สโตรลล์ ต่างได้คะแนนสะสมหลังจากอันดับเลื่อนขึ้นมาด้วยเช่นกัน
ไฟล์:2025 Japan GP - Mercedes - Kimi Antonelli - FP2.jpg|thumb|อันเดรอา คีมี อันโตเนลลี นักขับจากnowrap|เมอร์เซเดส ทำสถิติใหม่ในการแข่งขันช่วงต้นฤดูกาล โดยเป็นนักขับอายุน้อยที่สุดในประวัติศาสตร์ฟอร์มูลาวันที่มีรอบตำแหน่งนำ ทำรอบได้เร็วที่สุดในการแข่งขัน และได้ตำแหน่งโพลจากการแข่งขันทุกรูปแบบ
เรดบูลเปิดเจรจาแทนที่ลอว์สันด้วย ยูกิ สึโนดะ จากทีมรองในเครือคือเรซซิงบูลส์ หลังจากผลงานของเขาในการแข่งขันสองรายการแรกไม่บรรลุผลสำเร็จ โดยได้ข้อตกลงให้สึโนดะเข้าสวมตำแหน่งแทนที่เรดบูลเรซซิงและย้ายลอว์สันกลับไปยังเรซซิงบูลส์ตั้งแต่การแข่งขันเจแปนนีสกรังด์ปรีซ์เป็นต้นไป เฮ็ลมูท มาร์โค ที่ปรึกษาประจำเรดบูลเรซซิง ออกมายอมรับว่าทีมได้ "ทําผิดพลาด" ในการตัดสินใจเลื่อนตำแหน่งให้แก่ลอว์สันตั้งแต่ต้น  รอบฝึกซ้อมก่อนการแข่งขันมีรายงานไฟไหม้หญ้าข้างทางส่งผลให้เกิดธงแดงหลายครั้ง เอฟไอเอจึงออกมาตรการป้องกันเพื่อไม่ให้กระทบต่อการแข่งขันกรังด์ปรีซ์ แฟร์สตัปเปินได้ตำแหน่งโพลนำหน้านอร์ริสและพิแอสทรีอย่างผิดคาด ทำให้เขาได้รับเสียงชื่นชมอย่างกว้างขวางจากสื่อในวงการแข่งความเร็ว เขารักษาตำแหน่งจากนักขับทั้งสองคนของแมกลาเรน แม้ว่าจะเกิดอุบัติเหตุเล็กน้อยกับนอร์ริสที่ทางออกจากโรงรถ และชนะการแข่งขันที่ญี่ปุ่นเป็นสมัยที่สี่ติดต่อกันนับตั้งแต่ฤดูกาล 2022  แอนดรูว์ เบนสัน จากบีบีซีสปอร์ต อธิบายถึงชัยชนะของแฟร์สตัปเปินว่าเป็น "สุดสัปดาห์แห่งความสมบูรณ์แบบที่หาได้ยากซึ่งจะมาจากนักขับคุณภาพสูงสุดเท่านั้น"  อันโตเนลลีสามารถขึ้นมาอยู่ในตำแหน่งนำในช่วงกลางของการแข่งขันชั่วขณะหนึ่ง และเป็นนักขับที่ทำรอบได้เร็วที่สุดในการแข่งขัน ส่งผลให้เขากลายเป็นนักขับอายุน้อยที่สุดในประวัติศาสตร์ฟอร์มูลาวันที่ทำสถิติดังกล่าวได้ จากชัยชนะในครั้งนี้ทำให้แฟร์สตัปเปินสะสมคะแนนเพิ่มขึ้นมา โดยตามหลังนอร์ริสบนตารางคะแนนชิงแชมป์เพียงแค่หนึ่งคะแนน
พิแอสทรีได้ตำแหน่งโพลอีกครั้งในการแข่งขันบาห์เรนกรังด์ปรีซ์ โดยนำหน้ารัสเซลล์และเลอแกลร์ ในขณะที่นอร์ริสซึ่งได้อันดับที่หกนั้นกล่าวว่าเขารู้สึกเหมือนกับเขา "ไม่รู้อะไรเลย" เกี่ยวกับรถของตัวเอง นีโค ฮึลเคินแบร์ค และเซาเบอร์ถูกลบเวลาของช่วงที่หนึ่งฐานฝ่าฝืนขีดจำกัดของเส้นทาง (label=none) ถึงแม้ว่าจะผ่านมาถึงการคัดเลือกช่วงที่สองแล้ว ส่งผลให้อันดับของเขาสลับกับของอัลบอนที่ถูกคัดออกไปก่อนหน้า เจมส์ วาวส์ หัวหน้าทีมวิลเลียมส์ จึงมีความเห็นถึงการตัดสินที่ล่าช้านี้ว่าเป็น "ความไม่เป็นธรรมเล็กน้อย" กับอัลบอน นักขับของเมอร์เซเดสต่างได้รับโทษปรับตำแหน่งกริดคนละหนึ่งอันดับหลังสิ้นสุดรอบคัดเลือก เนื่องจากพวกเขานำรถออกสู่ช่องทางเร็ว (label=none) บนถนนของโรงรถก่อนเวลาเริ่มรอบใหม่ ในการแข่งขันพิแอสทรียังคงรักษาตำแหน่งนำและเข้าเส้นชัยเป็นอันดับที่หนึ่ง รัสเซลล์และเมอร์เซเดสประสบกับปัญหาในระบบไฟฟ้าและอุปกรณ์รับส่งสัญญาณของรถระหว่างการแข่งขัน ส่งผลให้อุปกรณ์หลายอย่างทำงานผิดปกติ โดยเฉพาะดีอาร์เอสที่เปิดใช้งานนอกเหนือบริเวณที่ได้รับอนุญาต ถึงอย่างนั้นคณะกรรมการควบคุมการแข่งขันได้พิจารณาว่าไม่ใช่การกระทำที่เพิ่มความได้เปรียบจึงไม่บังคับใช้บทลงโทษ อย่างไรก็ตามรัสเซลล์สามารถรักษาระยะห่างระหว่างนอร์ริสซึ่งไล่มาติด ๆ จนถึงเส้นชัยเป็นอันดับที่สอง และได้รับเสียงชื่นชมอย่างกว้างขวางกับผลงานการปรับตัวของเขาในครั้งนี้ ส่วนนอร์ริสได้อันดับที่สามแม้จะได้รับโทษปรับเวลาฐานนำรถจอดเกินช่องกริดเริ่มต้นขณะออกตัว แฟร์รารีได้ตำแหน่งที่เหลือในห้าอันดับแรก โดยแฮมิลตันไต่อันดับขึ้นมาจากอันดับที่เก้าสู่อันดับที่ห้า เรดบูลเรซซิงเกิดความล่าช้าในช่วงเปลี่ยนยางตลอดการแข่งขัน ส่งผลให้แฟร์สตัปเปินและสึโนดะอยู่ในอันดับที่หกและเก้าตามลำดับ แบร์แมนและฮาสไต่อันดับขึ้นมามากที่สุดในการแข่งขันจากอันดับสุดท้ายมายังอันดับที่สิบ รถของฮึลเคินแบร์คได้รับการตรวจสอบหลังสิ้นสุดการแข่งขันว่าแผ่นไม้ใต้ท้องรถมีความหนาต่ำกว่าเกณฑ์ จึงทำให้เขาถูกตัดสิทธิ์จากการแข่งขัน พิแอสทรีขยับขึ้นมาอยู่ในอันดับที่สองบนตารางคะแนนชิงแชมป์แทนที่แฟร์สตัปเปิน โดยตามหลังนอร์ริสเพียงแค่สามคะแนน
นอร์ริสยังคงประสบกับการแข่งขันที่ยากลำบาก หลังจากรถของเขาชนเข้ากับกำแพงกั้นในรอบคัดเลือกช่วงที่สามของการแข่งขันซาอุดีอาระเบียนกรังด์ปรีซ์ และรั้งท้ายสิบอันดับแรกในกริดเริ่มต้น ในขณะที่แฟร์สตัปเปินกลับมาได้ตำแหน่งโพลอีกครั้งอย่างหวุดหวิดจากพิแอสทรีและรัสเซลล์ โดยเขาเชื่อว่ารถของเขา "กลับมามีชีวิตชีวาอีกครั้ง" ในรอบคัดเลือก การแข่งขันเริ่มต้นด้วยการช่วงชิงตำแหน่งนำระหว่างแฟร์สตัปเปินและพิแอสทรี ขณะพิแอสทรีกำลังจะขึ้นนำในโค้งแรก แฟร์สตัปเปินได้นำรถออกนอกขีดจำกัดเส้นทางเพื่อชิงความได้เปรียบ ทำให้เขาได้รับโทษปรับเวลาห้าวินาทีในภายหลัง ระหว่างนั้นเกิดการปะทะของสึโนดะกับกัสลีจนพุ่งชนกำแพงกั้น กัสลีถอนตัวจากการแข่งขันในทันที ส่วนสึโนดะถอนตัวหลังจากได้รับการประเมินความเสียหายที่โรงรถ พิแอสทรีขึ้นมาได้ตำแหน่งนำในช่วงท้ายของการแข่งขันและเข้าเส้นชัยเป็นอันดับที่หนึ่ง ตามมาด้วยแฟร์สตัปเปินและเลอแกลร์กับโพเดียมแรกในฤดูกาลของแฟร์รารี นอร์ริสกลับคืนจากรอบคัดเลือกและขึ้นนำมาอยู่ในอันดับที่สี่ เมอร์เซเดสประสบกับปัญหายางที่เสื่อสภาพจากอุณหภูมิสูง ส่งผลให้รัสเซลล์ตกลงมาอยู่ในอันดับที่ห้าและอันโตเนลลีในอันดับที่หก ทั้งไซนซ์และอัลบอนต่างสะสมคะแนนจากอันดับที่แปดและเก้าตามลำดับ ผลักดันให้วิลเลียมส์ขึ้นมาอยู่ในอันดับที่ห้าบนตารางคะแนนชิงแชมป์โลกประเภทผู้ผลิต พิแอสทรีสะสมคะแนนจากชัยชนะในครั้งนี้นำหน้านอร์ริสบนตารางคะแนนชิงแชมป์โลกประเภทนักขับ ทำให้เขากลายเป็นผู้นำตารางครั้งแรกในอาชีพ และนักขับชาวออสเตรเลียคนแรกที่ทำได้นับตั้งแต่สถิติของ มาร์ก เว็บเบอร์ ในการแข่งขันเจแปนนีสกรังด์ปรีซ์ 2010
อันโตเนลลีเริ่มต้นในตำแหน่งแรกของการแข่งขันรอบสปรินต์ที่ไมอามีกรังด์ปรีซ์ สร้างสถิติเป็นนักขับอายุน้อยสุดในประวัติศาสตร์ฟอร์มูลาวันที่ได้ตำแหน่งโพลจากการแข่งขันทุกรูปแบบ การแข่งขันดำเนินการด้วยความล่าช้าเนื่องจากฝนตกหนัก และอุบัติเหตุของเลอแกลร์ที่ไถลบนพื้นเปียกชนกับกำแพงกั้นระหว่างรอบเดินแถว เขาจึงไม่ได้เริ่มต้นการแข่งขัน นอร์ริสได้ผลประโยชน์จากการเดินรถดูแลความปลอดภัยในช่วงสุดท้าย และขึ้นมาอยู่ในอันดับที่หนึ่งจนจบการแข่งขัน ตามมาด้วยพิแอสทรีและแฮมิลตันที่ได้ขึ้นโพเดียมด้วยกลยุทธ์ที่เรียกใช้ได้ถูกเวลาจากแฟร์รารี ในขณะที่อันโตเนลลีตกลงมาอยู่ในอันดับที่เจ็ด พร้อมกับเจออุบัติเหตุที่ช่องทางโรงรถกับแฟร์สตัปเปินที่ถูกปล่อยตัวออกมาอย่างไม่ปลอดภัย โดยแฟร์สตัปเปินได้รับโทษปรับเวลาจนตกลงมาอยู่ในอันดับที่สิบเจ็ด ซึ่งเป็นครั้งแรกที่เขาไม่ได้คะแนนใดเลยจากการแข่งขันทุกรูปแบบนับตั้งแต่การแข่งขันเบลเจียนกรังด์ปรีซ์ 2016 ถึงอย่างนั้นแฟร์สตัปเปินก็ได้ตำแหน่งโพลสำหรับการแข่งขันกรังด์ปรีซ์ นำหน้านอร์ริสและอันโตเนลลี เขารักษาตำแหน่งนำไว้ได้เพียงแค่ในช่วงต้นของการแข่งขัน ก่อนจะถูกพิแอสทรีและนอร์ริสขึ้นนำและเข้าเส้นชัยเป็นอันดับที่หนึ่งและสองตามลำดับ รัสเซลล์ได้โอกาสเปลี่ยนยางโดยไม่เสียเวลาระหว่างการเดินรถดูแลความปลอดภัยเสมือนจริง เพื่อขึ้นมาอยู่ในอันดับที่สามและส่งแฟร์สตัปเปินไปอยู่ในอันดับที่สี่ เรดบูลเรซซิงยื่นคำร้องคัดค้านให้ลงโทษปรับเวลารัสเซลล์ฐานไม่ลดความเร็วระหว่างธงเหลือง แต่คณะกรรมการปฏิเสธคำร้องหลังพบว่ารัสเซลล์ได้ปฏิบัติตามกฎข้อกำหนด ในช่วงเวลาเดียวกันนั้นเอง อันโตเนลลีได้เสียอันดับให้แก่อัลบอนที่ขึ้นมาอยู่ในอันดับที่ห้าแทน การแข่งขันนี้กลายเป็นการแข่งขันครั้งสุดท้ายของดูอันกับอาลปีน ก่อนที่ทีมจะสลับตำแหน่งของเขากับ ฟรังโก โกลาปินโต ตั้งแต่การแข่งขันเอมีเลีย-โรมัญญากรังด์ปรีซ์จนถึงการแข่งขันออสเตรียนกรังด์ปรีซ์เป็นอย่างต่ำ

**การแข่งขันที่ยุโรป**
แฟร์สตัปเปินขึ้นนำพิแอสทรีที่ออกตัวในตำแหน่งโพลในช่วงออกตัวของการแข่งขันเอมีเลีย-โรมัญญากรังด์ปรีซ์ และเข้าเส้นชัยเป็นอันดับแรก ซึ่งเป็นชัยชนะให้แก่เรดบูลเรซซิงในการออกตัวครบรอบ 400 ครั้งของทีม นอร์ริสขึ้นนำพิแอสทรีในช่วงท้ายของการแข่งขันและได้อันดับที่สองและสามตามลำดับ แฮมิลตันและเลอแกลร์ต่างกู้อันดับขึ้นมาได้จากรอบคัดเลือกในอันดับที่ 12 และ 11 เป็นอันดับที่สี่และหกตามอันดับ เช่นเดียวกับ ยูกิ สึโนดะ ที่สลับตัวมาอยู่ที่เรดบูลเรซซิงในช่วงเริ่มต้นฤดูกาล ประสบอุบัติเหตุในรอบคัดเลือกจนได้เริ่มต้นจากช่องทางของโรงรถและจบการแข่งขันด้วยอันดับที่สิบ นอร์ริสได้ตำแหน่งโพลและชนะการแข่งขันโมนาโกกรังด์ปรีซ์ซึ่งปรับปรุงกฎข้อบังคับด้วยกลยุทธ์การเข้าโรงรถภาคบังคับสองครั้งเป็นครั้งแรก นำหน้าเลอแกลร์และพิแอสทรี พิแอสทรียังคงเป็นผู้นำการชิงแชมป์โลกประเภทนักขับด้วยคะแนน 161 แต้ม ทิ้งห่างจากนอร์ริสเพียง 3 คะแนน แมกลาเรนเป็นผู้นำการชิงแชมป์โลกประเภทผู้ผลิตด้วยคะแนน 319 แต้ม ตามมาด้วยเมอร์เซเดสในอันดับที่สองด้วยคะแนน 147 แต้ม ทิ้งห่างจากเรดบูลเรซซิงเพียงสี่คะแนน และแฟร์รารีห้าคะแนน

**ผลการแข่งขันและตารางคะแนน**

**ผลการแข่งขันกรังด์ปรีซ์**

**ระบบการให้คะแนน**
คะแนนจะมอบให้กับนักขับที่ได้รับการจัดอันดับในสิบอันดับแรกของการแข่งขัน และนักขับในแปดอันดับแรกของรอบสปรินต์ ในกรณีที่คะแนนของนักขับเสมอกัน ระบบนับคะแนนถอยหลังจะถูกใช้โดยนักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุดและไล่ต่อไปเรื่อย ๆ จนกว่าจะได้ผู้ชนะ คะแนนจะมอบให้โดยใช้ระบบดังต่อไปนี้:
}
แหล่งที่มา:

**ตารางคะแนนชิงแชมป์โลกประเภทนักขับ**

**ตารางคะแนนชิงแชมป์โลกประเภทผู้ผลิต**
 หมายเหตุ- แถวในตารางไม่ได้หมายถึงคะแนนของนักขับคนใดคนหนึ่ง ตารางคะแนนชิงแชมป์โลกประเภทผู้ผลิตนั้นจะอ้างอิงอันดับการแข่งขันในแต่ละกรังด์ปรีซ์ โดยจัดเรียงตามการจัดอันดับอันเป็นที่สิ้นสุดหลังจบการแข่งขันเท่านั้น (ไม่ได้จัดตามคะแนนสะสมทั้งหมดที่ทำได้ในการแข่งขันนั้น ซึ่งรวมถึงคะแนนจากรอบสปรินต์ด้วย)

**หมายเหตุ**

**อ้างอิง**

**แหล่งข้อมูลอื่น**
 www.formula1.com
หมวดหมู่:ฤดูกาลการฟอร์มูลาวัน